שיחה:קרן פנסיה

message: אני חושב שהקורא על קרן פנסיה בערך זה אינו יודע מה ההבדל בינה לבין ביטוחים פנסיונים אחרים בישראל כדוגמת ביטוח מנהלים. הייתי שמח להתייחסות לנושא התקנון של קרן הפנסיה ולכך שאינה מבטיחה מקדם קצבה ידוע מראש. שרשר • שיחה 20:58, 1 באוגוסט 2012 (IDT)
replies: text: מקדם קצבה ראוי לערך משלו. זו ההזדמנות לומר שלהבטיח מקדם קצבה זה קל, לקיים הבטחה זו הרבה יותר קשה. את ההשוואה בין המסלולים השונים ראוי לקיים בערך ביטוח פנסיוני. דוד שי - שיחה 21:55, 1 באוגוסט 2012 (IDT)
replies: text: :מקובל. ההשוואה תתקיים שם, אך לדעתי עדיין ראוי לציין במשפט אחד מהו (או מה היה) ההבדל העקרוני בין השניים. שרשר • שיחה 20:24, 3 באוגוסט 2012 (IDT)
thread_title: התייחסות לתקנון ומקדם

message: תמיכה במקרה של פיטורים אינה חלק מיעדיה של קרן הפנסיה, ולמעשה יש סתירה בין יעדים אלה. אמנם לעובד המפוטר יש זכות למשוך מקרן הפנסיה כספים שהופקדו על חשבון פיצויי פיטורים, אך צעד זה ייפגע פגיעה קשה בביטוח הפנסיוני שלו. יתרה מזו, החובה לשלם פיצויי פיטורים אינה תלויה בקיומה של קרן פנסיה - זה חובה נפרדת, מכוח חוק פיצויי פיטורים. פעמים רבות מופקדים כספי הפיצויים, כולם או חלקם, בקרן הפנסיה, אך, כאמור, אין זה חלק ממטרות הביטוח הפנסיוני (זהו אחד המקורות למימון הביטוח הפנסיוני).
עניין אחר: אמנם בשוק נמכרות תוכניות לביטוח נכות ותוכניות לביטוח מפני אובדן כושר עבודה, אך למעשה אלה שמות שונים לאותה מהות, ולכן אין מקום להפריד אותן לשני מרכיבים נפרדים של הביטוח הפנסיוני. דוד שי - שיחה 18:50, 3 באוגוסט 2012 (IDT)
היות שבמקרים רבים מתבצעת הפרשת כספים לצורך פיצויים לקרן פנסיה אי אפשר לא לציין את זה בערך. אני בהחלט מסכים עם הקביעה שבדרך כלל לא רצוי למשוך את כספי הפיצויים משום שזה פוגע בגובה קצבת הפנסיה. אבל דעתי לא חשובה במסגרת ערך בויקיפדיה.  אפשר לתת ביטוי להערה של דוד באופן ההתייחסות לפיצויי פיטורין בערך על קרן פנסיה. 
replies: text: לעניין של נכות ואובדן כושר עבודה. הם לא שווי ערך. יכול מישהו לאבד את כושר העבודה מבלי להיות נכה. בחלק מפוליסות אובדן כושר עבודה הביטוח הוא לאובדן כושר עבודה במקצוע. דוגמה: מתכנת מחשבים ששבר את ידו ואינו והיא מגובסת למספר חודשים אינו יכול להקליד ולכן איבד את כושר עבודתו, אבל הוא אינו מוגדר כנכה.  Avi rosenthal ‏ 16:33, 4 באוגוסט 2012 (IDT)
replies: text: :הם לא זהים, אבל יש ביניהם דמיון רב. את הניואנסים ניתן להסביר תחת סעיף משותף אחד. אינני משוכנע שהדוגמה שהבאת, של מתכנת מחשבים, אינה מזכה בגמלה לפי ביטוח נכות של קרן פנסיה. הנה הגדרת נכה בתקנון האחיד של "מבטחים": "מבוטח שלפחות 30% מכושרו לעבוד נפגע מחמת מצב בריאותו, וכתוצאה מכך אינו מסוגל לעבוד בעבודתו או בכל עבודה אחרת המתאימה לו לפי השכלתו, הכשרתו או כישוריו, במשך תקופה של למעלה מ-90 ימים רצופים." השאלה האם היד המגובסת מונעת עבודה "בכל עבודה אחרת המתאימה לו לפי השכלתו, הכשרתו או כישוריו" היא שאלה פרשנית ולא מהותית. הביטוח קרוי "ביטוח מפני אובדן כושר עבודה", ולא "ביטוח מפני אובדן כושר עבודה במקצוע", אף שייתכן שבפוליסה מסוימת הוכנסה התייחסות למקצוע, הרי סוכני הביטוח זקוקים למאפיין כלשהו שיצדיק את דמי הניהול הגבוהים שהם גובים. דוד שי - שיחה 17:04, 4 באוגוסט 2012 (IDT)
דוגמה אולי יותר טובה לאובדן כושר עבודה, שאינו נכות, היא סיבוך לאחר לידה, שאינו מאפשר חזרה לעבודה ומוכר כאובדן כושר עבודה. Avi rosenthal ‏ 00:20, 5 באוגוסט 2012 (IDT)

text: אין להיצמד למילה "נכות" במשמעותה המצומצמת. סביר שסיבוך לאחר לידה, שאינו מאפשר חזרה לעבודה, יוכר כנכות גם לפי ההגדרה של קרן הפנסיה שהבאתי. בכל מקרה, מדובר בניואנסים של הגדרה, שחשובים בעת בחינת פוליסה ספציפית, אך אינם חשובים בתיאור אנציקלופדי כללי. דוד שי - שיחה 00:26, 5 באוגוסט 2012 (IDT)
thread_title: פיטורים, אובדן כושר עבודה ונכות